Kristen Stewart sit met haar hande in haar hare... | SARIE
Kristen Stewart sit met haar hande in haar hare…	deur SARIE.com-span
Wanneer jy ‘n Hollywood-ster is, moet jy ook soos een lýk. Maar soms ‘gebeur die lewe’ en maak dit vir sterre moeilik om altyd op hul heel beste te lyk…
Kristen Stewart sukkel deesdae met vreeslike haarverlies, blykbaar weens stres nadat sy en haar Twilight-mede-ster en kêrel, Robert Pattinson, vroeër vanjaar uitmekaar is. Die paartjie het in Mei hul aan-en-af-verhouding finaal beeïndig omdat Rob sukkel om Kristen se buite-egtelike verhouding met ‘n getroude regisseur te verwerk. Sedertdien dra Kristen gereeld hoede op die stel van haar nuwe fliek Sils Maria – om die haarlose kolle op haar kop weg te steek.
Só kan jý stres vir ‘n ses slaan!
FOTO: Kristen Stewart en Robbert Pattinson in die finale Twilight Saga-fliek, Breaking Dawn – Part 2. Hier was hulle nog ‘n paartjie.
‘n Bron het aan Now Magazine verklap dat Kristen se vriende baie bekommerd is oor haar, en dat twee vriendinne selfs Duitsland toe gevlieg het om vir ‘n ruk by haar te kuier terwyl sy aan die nuwe fliek werk. “En die stres raak net meer, want Rob wil glad nie met haar praat nie,” het dié bron gesê.
Anne Hathaway sukkel ook met haar hare…